stanford-oval/wikipedia huggingface dataset:
Jocelyn Thibault
Ura

Québec Nordiques varasi LHJMQ-liigan Sherbrooke Fauconsissa pelanneen Thibault’n NHL:ään vuoden 1993 varaustilaisuudessa ensimmäisen kierroksen kymmenennellä varausvuorolla. Heti seuraavalle kaudelle Thibault siirtyi Québeciin, jossa hän pelasi 29 ottelua. Lakon takia tyngäksi jääneellä kaudella 1994–1995 hän torjui 18 ottelussa. Kaudella 1995–1996 Thibault, Andrei Kovalenko ja Martin Rucinsky vaihdettiin Montreal Canadiensiin, Colorado Avalanchen (entinen Québec) hankkiessa vaihdossa riveihinsä Patrick Royn ja Mike Keanen.
Siirto oli Thibault’n kannalta kannattava, sillä hän pääsi heti Montrealin ykkösvahdiksi. Hän torjui kolme vuotta Montrealin maalilla, kunnes kaudella 1998–99 hänet, Dave Manson ja Brad Brown kaupattiin Chicago Blackhawksiin vaihdossa Jeff Hackettiin, Eric Weinrichiin, Alain Nasreddineen ja varausoikeuteen.
Thibault toimi Chicagon ykkösvahtina viisi kautta, kunnes kaudella 2003–04 Chicagossa kävi yrittämässä kuusi eri vahtia, kun Thibault pelasi vain 15 peliä lonkkaleikkauksen takia . Thibault ehti pelata NHL:n tähdistöottelussakin edellisellä kaudella. NHL:n työsulun aikana hän ei pelannut missään, mutta kaudeksi 2005–06 hän siirtyi Pittsburgh Penguinsiin vaihdossa varausoikeuteen.
Kesällä 2007 Thibault teki sopimuksen Buffalo Sabresin kanssa, jossa hän toimi Ryan Millerin varavahtina, mutta jäi kauden päätteeksi ilman seuraa. Thibault lopetti myös uransa kyseisen kauden jälkeen.
Syyskuusta 2009 lähtien hän on toiminut entisen seuransa Colorado Avalanchen osa-aikaisena maalivahtineuvonantajana.
Tilastot

Runkosarjan tilastot.
| Kausi | Joukkue | O | V | H | T | Min | PM | NP | PM/O | TP% |
| --- | --- | --- | --- | --- | --- | --- | --- | --- | --- | --- |
| 1993–1994 | Quebec Nordiques | 29 | 8 | 13 | 3 | 1504 | 83 | 0 | 3,31 | 89.2 |
| 1994–1995 | Quebec Nordiques | 18 | 12 | 2 | 2 | 898 | 35 | 1 | 2,34 | 91.7 |
| 1995–1996 | Colorado Avalanche | 10 | 3 | 4 | 2 | 558 | 28 | 0 | 3,01 | 87.4 |
| 1995–1996 | Montreal Canadiens | 40 | 23 | 13 | 3 | 2 334 | 110 | 3 | 2,83 | 91.3 |
| 1996–1997 | Montreal Canadiens | 61 | 22 | 24 | 11 | 3 397 | 164 | 1 | 2,90 | 91.0 |
| 1997–1998 | Montreal Canadiens | 47 | 19 | 15 | 8 | 2 652 | 109 | 2 | 2,47 | 90.2 |
| 1998–1999 | Montreal Canadiens | 10 | 3 | 4 | 2 | 529 | 23 | 1 | 2,61 | 90.8 |
| 1998–1999 | Chicago Blackhawks | 52 | 21 | 26 | 5 | 3 015 | 136 | 4 | 2,69 | 90.5 |
| 1999–2000 | Chicago Blackhawks | 60 | 25 | 26 | 7 | 3 438 | 158 | 3 | 2,76 | 90.6 |
| 2000–2001 | Chicago Blackhawks | 66 | 27 | 32 | 7 | 3 844 | 180 | 6 | 2,81 | 89.5 |
| 2001–2002 | Chicago Blackhawks | 67 | 33 | 23 | 9 | 3 838 | 159 | 6 | 2,49 | 90.2 |
| 2002–2003 | Chicago Blackhawks | 62 | 26 | 28 | 7 | 3 650 | 144 | 8 | 2,37 | 91.5 |
| 2003–2004 | Chicago Blackhawks | 14 | 5 | 7 | 2 | 821 | 39 | 1 | 2,85 | 91.3 |
| 2005–2006 | Pittsburgh Penguins | 16 | 1 | 9 | 3 | 807 | 60 | 0 | 4,46 | 87.6 |
| 2006–2007 | Pittsburgh Penguins | 22 | 7 | 8 | 2 | 1 101 | 52 | 1 | 2,83 | 90.9 |
| 2007–2008 | Buffalo Sabres | 12 | 3 | 4 | 2 | 507 | 28 | 2 | 3,31 | 86.9 |
| NHL yhteensä | NHL yhteensä | 586 | 238 | 238 | 68 | 32 893 | 1 503 | 39 | 2,75 | 90.4 |
Aiheesta muualla

Profiili jatkoaika.comissa[vanhentunut linkki]
Julius Bär Group

| Julius Bär Group |
| --- | --- |

ISIN:  CH0102484968
Perustettu:  1890
Perustaja:  Julius Bär
Kotipaikka:  Zürich, Sveitsi
Toimiala:  rahoituspalvelut
Tuotteet:  yksityispankki, omaisuudenhoito
Kotisivu:  juliusbaer.com
Infobox OKVirheellinen NIMI-arvo: 
Julius Bär Group Ltd. on yksityinen sveitsiläinen pankkiyhtymä. Sillä on toimipaikkoja yli 20 maassa. Sveitsi ja Aasia ovat konsernin kaksi kotimarkkinapaikkaa, ja yrityksen pääkonttori sijaitsee Zürichissä. Julius Baer työllistää maailmanlaajuisesti yli 5 300 ihmistä.
Konserni hallinnoi yksityisten asiakkaiden omaisuutta ympäri maailmaa. Yrityksen palvelut koostuvat pääasiassa varainhoito- ja investointikonsultoinnista. Julius Baer Groupin osakkeet on listattu SIX Swiss Exchangessa.
Käännös suomeksi
Jonnakaisa Risto

Jonnakaisa Risto (s. 1990 Joensuu) on suomalainen näyttelijä. Hän valmistui Teatterikorkeakoulusta teatteritaiteen maisteriksi vuonna 2018. Hän on näytellyt muun muassa Kansallisteatterissa, Riihimäen teatterissa ja Vaurioteatterissa, joista viimeksi mainitun hän perusti vuonna 2018 Henna Sormusen kanssa. Risto esiintyy myös Saimaan Teatterissa ja toimii Saimaan Teatteri ry:n puheenjohtajana. Risto on esiintynyt KOM-teatterissa järjestetyssä ”Lintuja Savossa” -nimisessä konsertissa yhdessä Kaj Chydeniuksen kanssa.
Suomen arvostelijain liitto myönsi Ristolle Kritiikin Kannukset -palkinnon huhtikuussa 2023 Kansallisteatterin ohjelmistoon kuuluneesta "Korhosen muotokuva" -nykynukketeatteriesityksestä. Hän oli kolmas tämän 1960-luvun alusta jaetun palkinnon saanut näyttelijä ja ensimmäinen naisnäyttelijä.
Jalkapallon Maakuntasarjan kausi 1958

| Jalkapallon Maakuntasarjan kausi 1958 |
| --- | --- |
Joukkueiden määrä:  70
Nousseet joukkueet:  HT, Puhti, TuKV, RPallo, HPK, MiPK, Elo, VPV ja Tenho
Pudonneet joukkueet:  Alku, MyPa, PIF, RTU, Ahmat, LrPT, Kehä, Jymy, Tarmo
Ylempi sarjataso:  Suomensarja
Alempi sarjataso:  Aluesarja
  ← 1957 :  1959 → 
Jalkapallon Maakuntasarjan kausi 1958 oli Suomen kolmanneksi korkeimman sarjatason kausi jalkapallossa kaudella 1958. Sarjaan kelpuutettiin 70 joukkuetta.
Maakuntasarja

Sarjassa lohkoja oli kaikkiaan 9. Lohkoissa pelattiin kaksinkertainen sarja, ja kaikki lohkovoittajat nousivat Suomensarjaan.
Maakuntasarja > Lohko 1

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Helsingin Toverit | 16 | 13 | 3 | 0 | 54 | 14 | +40 | 29 |
| Käpylän Urheilu-Veikot | 16 | 12 | 3 | 1 | 62 | 23 | +39 | 27 |
| IF Gnistan | 16 | 9 | 2 | 5 | 58 | 38 | +20 | 20 |
| Riihimäen Palloseura | 16 | 7 | 3 | 6 | 45 | 31 | +14 | 17 |
| Helsingin Kullervo | 16 | 5 | 3 | 8 | 31 | 32 | -1 | 13 |
| Töölön Vesa | 16 | 3 | 6 | 7 | 36 | 47 | -11 | 12 |
| Hyvinkään Palloseura | 16 | 5 | 1 | 10 | 28 | 75 | -47 | 11 |
| Esbo Bollklubb | 16 | 5 | 0 | 11 | 24 | 50 | -26 | 10 |
| Kellokosken Alku | 16 | 1 | 3 | 12 | 20 | 48 | -28 | 5 |
Maakuntasarja > Lohko 2

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Kuusankosken Puhti | 12 | 10 | 1 | 1 | 54 | 26 | +28 | 21 |
| Kotkan Jäntevä | 12 | 6 | 1 | 5 | 35 | 20 | +15 | 13 |
| Kouvolan Urheilijain Palloilijat | 12 | 5 | 3 | 4 | 22 | 16 | +6 | 13 |
| Viipurin Reipas | 12 | 6 | 0 | 6 | 38 | 30 | +8 | 12 |
| Loviisan Riento | 12 | 5 | 0 | 7 | 22 | 41 | -19 | 10 |
| Porvoon Weikot | 12 | 4 | 1 | 7 | 28 | 39 | -11 | 9 |
| Myllykosken Pallo -47 | 12 | 3 | 0 | 9 | 21 | 48 | -27 | 6 |
Maakuntasarja > Lohko 3

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Turun Kisa-Veikot | 16 | 15 | 1 | 0 | 54 | 14 | +40 | 31 |
| IFK Åbo | 16 | 12 | 1 | 3 | 53 | 16 | +37 | 25 |
| Salon Vilpas | 16 | 6 | 4 | 6 | 35 | 33 | +2 | 16 |
| Salon Palloilijat | 16 | 4 | 7 | 5 | 28 | 26 | +2 | 15 |
| Turun Teräs | 16 | 5 | 3 | 8 | 27 | 30 | -3 | 13 |
| Turun Pallokerho | 16 | 6 | 0 | 10 | 38 | 43 | -5 | 12 |
| Bollklubben-46 | 16 | 5 | 2 | 9 | 29 | 53 | -24 | 12 |
| Ekenäs IF | 16 | 4 | 3 | 9 | 36 | 58 | -22 | 11 |
| Pargas IF | 16 | 4 | 1 | 11 | 35 | 62 | -27 | 9 |
Maakuntasarja > Lohko 4

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Rauman Pallo | 14 | 13 | 1 | 0 | 80 | 9 | +71 | 27 |
| Iirot | 14 | 11 | 0 | 3 | 51 | 25 | +26 | 22 |
| Porin Kärpät | 14 | 6 | 3 | 5 | 34 | 37 | -3 | 15 |
| Unitas | 14 | 5 | 3 | 6 | 35 | 41 | -6 | 13 |
| Porin Palloilijat | 14 | 5 | 1 | 8 | 26 | 35 | -9 | 11 |
| Porin Pallo-Toverit | 14 | 5 | 0 | 9 | 29 | 49 | -20 | 10 |
| IF Kraft | 14 | 3 | 2 | 9 | 27 | 54 | -27 | 8 |
| Rauman Työväen Urheilijat | 14 | 2 | 2 | 10 | 17 | 49 | -32 | 6 |
Maakuntasarja > Lohko 5

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Hämeenlinnan Pallokerho | 14 | 13 | 0 | 1 | 61 | 18 | +43 | 26 |
| Tampereen Palloilijat | 14 | 10 | 2 | 2 | 52 | 19 | +33 | 22 |
| Kalevan Pojat | 14 | 8 | 0 | 6 | 38 | 23 | +15 | 16 |
| Tampereen Kilpa-Veljet | 14 | 6 | 1 | 7 | 39 | 41 | -2 | 13 |
| Nokian Pyry | 14 | 4 | 2 | 8 | 41 | 53 | -12 | 10 |
| Jämsänkosken Ilves | 14 | 3 | 3 | 8 | 30 | 49 | -19 | 9 |
| Valkeakosken Koskenpojat | 14 | 3 | 2 | 9 | 28 | 48 | -20 | 8 |
| Hämeenlinnan Ahmat | 14 | 3 | 2 | 9 | 19 | 57 | -38 | 8 |
Putoamisesta pelattiin uusintaottelu VaKP:n ja Ahmojen välillä, jonka VaKP voitti 1-0.
Maakuntasarja > Lohko 6

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Mikkelin Pallo-Kissat | 12 | 12 | 0 | 0 | 67 | 7 | +60 | 24 |
| Mikkelin Palloilijat | 12 | 9 | 0 | 3 | 45 | 21 | +24 | 18 |
| Pieksämäen Pallo-Sepot | 12 | 5 | 2 | 5 | 20 | 28 | -8 | 12 |
| Savonlinnan Työväen Palloseura | 12 | 3 | 3 | 6 | 22 | 29 | -7 | 9 |
| Vaajakosken Pallo | 12 | 3 | 2 | 7 | 24 | 30 | -6 | 8 |
| Lauritsalan Pallokerho | 12 | 3 | 2 | 7 | 19 | 55 | -36 | 8 |
| Lappeenrannan Pallo-Toverit | 12 | 2 | 1 | 9 | 11 | 38 | -27 | 5 |
Maakuntasarja > Lohko 7

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Kuopion Elo | 12 | 10 | 1 | 1 | 58 | 13 | +45 | 21 |
| Kajaanin Palloseura | 12 | 7 | 2 | 3 | 37 | 18 | +19 | 16 |
| Kuopion Pallo -48 | 12 | 6 | 3 | 3 | 33 | 24 | +9 | 15 |
| Joensuun Pallo-Toverit | 12 | 6 | 2 | 4 | 33 | 24 | +9 | 14 |
| Warkauden Pallo -35 | 12 | 5 | 2 | 5 | 37 | 25 | +12 | 12 |
| Kajaanin Reipas | 12 | 2 | 1 | 9 | 24 | 55 | -31 | 5 |
| Kevätniemen Kehä | 12 | 0 | 1 | 11 | 12 | 75 | -63 | 1 |
Maakuntasarja > Lohko 8

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Vaasan Pallo-Veikot | 14 | 10 | 3 | 1 | 49 | 18 | +31 | 23 |
| Lapuan Virkiä | 14 | 9 | 3 | 2 | 49 | 22 | +27 | 21 |
| Seinäjoen Sisu | 14 | 7 | 3 | 4 | 39 | 26 | +13 | 17 |
| Kokkolan Pallo-Veikot | 14 | 7 | 1 | 6 | 29 | 24 | +5 | 15 |
| Vaasan Kiisto | 14 | 3 | 4 | 7 | 19 | 43 | -24 | 10 |
| Nykarleby IK | 14 | 2 | 6 | 6 | 18 | 46 | -28 | 10 |
| Pallas | 14 | 4 | 1 | 9 | 29 | 37 | -8 | 9 |
| Kokkolan Jymy | 14 | 1 | 5 | 8 | 22 | 38 | -16 | 7 |
Maakuntasarja > Lohko 9

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Karihaaran Tenho | 12 | 11 | 1 | 0 | 36 | 6 | +30 | 23 |
| Oulun Palloseura | 12 | 8 | 0 | 4 | 47 | 24 | +23 | 16 |
| Rovaniemen Palloseura | 12 | 6 | 2 | 4 | 33 | 20 | +13 | 14 |
| Kemin Palloseura | 12 | 6 | 2 | 4 | 31 | 20 | +11 | 14 |
| Oulun Kärpät | 12 | 3 | 2 | 7 | 25 | 42 | -17 | 8 |
| Tornion Palloveikot | 12 | 2 | 2 | 8 | 13 | 40 | -27 | 6 |
| Oulun Tarmo | 12 | 1 | 1 | 10 | 13 | 46 | -33 | 3 |
Joutsan Joutopäivät

Joutsan Joutopäivät on valtakunnallisesti tunnettu kesäjuhla, joka järjestetään Joutsassa aina heinäkuun alkupuolella. Aiempina vuosina Joutopäivillä oli vakiintunut ajankohtansa heinäkuun toisena viikonloppuna, mutta vuodesta 2013 alkaen Joutopäiviä on vietetty heinäkuun ensimmäisenä viikonloppuna.
Joutopäivät on ajoitettu entisajan heinäteon alkamisajankohtaan. Aiempina vuosina Joutoravit, kyläkuntien välillä käydyt tukkilaiskisat sekä erilaiset perinnenäytökset olivat suosittuja ja omaleimaisia. Perinnenäytöksissä valmistettiin esimerkiksi sahtia, hiiliä tai tervaa. Nykyään Joutopäivillä on vähemmän perinteeseen ja paikallishistoriaan liittyviä ohjelmia. Sen sijaan viihdetapahtumien rooli kasvoi 1990-luvulla, ja ne muodostavat nykyisin Joutopäivien tärkeimmän ohjelmarungon. Suosituimpia tapahtumia vuosien saatossa ovat olleet Joutorock, Ilta Talomuseolla ja JP-klubi. Näistä JP-klubi kuuluu Joutopäivien ohjelmaan edelleen. Paikallinen rock-musiikin yhdistys Rock-Mani-Ska ry järjestää JP-klubit Teboilin huoltoaseman Huttulan yhteydessä toimivassa baarissa. Joutopäivien urheilutapahtumia ovat Joutsan Pommin järjestämät Joutohölkkä ja aidolla luonnonlumella käytävä sprint-hiihtokilpailu.[lähde? ]
Joutopäivien järjestäjänä on toiminut alun perin Joutsan kunta. Nykyään Joutsan Joutopäivien vetovastuu on paikallisilla yrityksillä, mutta myös paikalliset yhdistykset, etenkin Joutsan kotiseutuyhdistys, ovat aktiivisesti mukana järjestelyissä. Perinnejuoma sahti on ollut alusta asti mukana tavalla tai toisella, ja sitä myydään Joutopäivien anniskeluravintoloissa. Myyntisahti on viime vuodet ollut paikallista Joutsan Sahtia.[lähde? ]
Myös Ylistarossa järjestetään kesäjuhla nimeltään Joutopäivät. Joutsan kunta on suojannut Joutopäivä-nimen. Mitään kahnausta näiden kesäjuhlien välillä nimenkäyttöoikeudesta ei kuitenkaan koskaan ole ollut.[lähde? ]
Historia

Alun perin Joutopäivät oli maaseudun perinteitä vaaliva kotiseutujuhla. Joutsan talomuseon valmistumisen jälkeen Joutsan kotiseutuyhdistys oli järjestänyt museon vihkiäisjuhlan ja sen jälkeen vuosittain pitäjänjuhlan, jonka pohjalta kypsyi ajatus laajemman kotiseutujuhlan järjestämisestä. Tapahtumasta pidettiin "Joutsa-päivä" -kokous kevättalvella 1972, johon osallistui ihmisiä eri järjestöistä. Kokouksen jälkeen ryhdyttiin kyselemään kiertokirjeellä ideoita juhlaa varten. Joutsalainen pankinjohtaja Olavi Sihvo ehdotti tapahtuman nimeksi Joutsan Joutoviikkoa, joka muutettiin sittemmin muotoon Joutsan Joutopäivät. Tapahtumalle kaavailtu nimi herätti monenlaisia mielipiteitä, koska osa paikallisista oli tottunut mieltämään jouto-sanan negatiivisia ominaisuuksia kuvaavaksi sanaksi kuten kelvoton ja vetelehtivä. Jouto-sana on tuttu myös joutoajasta, joka tarkoittaa vapaa-aikaa ja lomaa ja siksi sen katsottiin sopivan hyvin kesätapahtuman nimeksi.
Alkuvuosina Joutopäivien tapahtumat painottuivat paikallisuuteen, kulttuuriin ja kansanperinteeseen. Vuoden 1975 Joutopäivien juhlaesitelmöitsijä, akateemikko Kustaa Vilkuna totesi Joutopäivistä näin:
»Täällä on päästy Joutsa-keskeiseen toimintaan kotoisasti ja arvokkaan kepeästi siis hyvin alkuun alleviivaamaan joutsalaisuutta, kotiseudun ominaisleimaa. Jo näiden juhlien nimi "Joutsan Joutopäivät" on aidon kansanomainen, leppoisa ja ainoalaatuinen. Sen ympärille voidaan rakentaa sekä kevyttä että vakavaa, pohjana joutsalaisuus. Kun Joutsassa on perinteen parissa työskennellen päästy näin hyvin alkuun, niin työtä olisi perinteen elävöittämiseksi syytä jatkaa. Näiden Joutopäivien ohjelmassa on näytteitä perinteen parista harvinaisen runsaasti. Toivottavasti niistä tarttuu mieleemme pysyvästi sellaista, mikä kehottaa meitä jatkuvasti arvostamaan joutsalaisuutta ja itähämäläistä omaleimaisuutta tavoitteena koko Suomen kulttuuripääoman rikastuttaminen ja oma, henkinen ryhdikkyytemme.»
Aiheesta muualla

Joutsan Joutopäivien verkkosivut
Joutsan Joutopäivien perinneverkkosivut
Jean-Pierre Kwambamba Masi

Jean-Pierre Kwambamba Masi (s. 19. elokuuta 1960) on kinshasankongolainen roomalaiskatolinen piispa. Hänet vihittiin papiksi Kinshasan arkkihiippakuntaan 17. elokuuta 1986 ja nimitettiin 31. toukokuuta 2015 saman arkkihiippakunnan vihkipiispaksi sekä Naratcatan titulaaripiispaksi. Hän sai piispanvihkimyksensä 7. kesäkuuta 2015.
Kwambamba Masi nimitettiin 31. maaliskuuta 2018 Kengen piispaksi, jonka tehtäviin hänet asetettiin virallisesti saman vuoden toukokuun 20. päivänä.
Johan nyt on markkinat!

| Johan nyt on markkinat! |
| --- | --- |

Ohjaaja:  Aarne Tarkas
Käsikirjoittaja:  Aarne Tarkas
Tuottaja:  Risto Orko
Säveltäjä:  Eino Virtanen
Kuvaaja:  Olavi Tuomi
Leikkaaja:  Eero Sinikannel
Lavastaja:  Oiva Hovi
Pääosat:  Esko Salminen Liana Kaarina Kauko Helovirta Helge Herala
Valmistustiedot
Valmistusmaa:  Suomi
Tuotantoyhtiö:  Suomi-Filmi
Ensi-ilta:  31. maaliskuuta 1966
Kesto:  98 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Johan nyt on markkinat! on suomalainen elokuva vuodelta 1966. Sen on ohjannut ja käsikirjoittanut Aarne Tarkas. Suomi-Filmin tuottama elokuva on yksi monista Suomessa tehdyistä sotilasfarsseista. Se jäi Tarkaksen viimeiseksi ohjaustyöksi, ja sen ideat perustuivat jo edellisenä vuosikymmenenä tyhjäksi ammennettuun huumorikuvastoon.
Juoni

Väärinkäsityksiin ja kommelluksiin perustuva juoni kertoo erään varuskunnan yliluutnantista (Esko Salminen) ja hänen tapailemastaan everstin tyttärestä (Christina Nilsson). Eversti (Uljas Kandolin) ei katsele hyvällä tyttärensä aikeita. Vankikarkurin (Helge Herala) saapuminen paikkakunnalle ja hänen etsintänsä saavat aikaan vipinää.
Näyttelijät

| 0 | 1 | 2 |
| --- | --- | --- |
|  Esko Salminen  | … |  yliluutnantti, myöh. kapteeni Heikki Lilja, ”Saudi-Arabian suurlähettiläs”   |
|  Liana Kaarina  | … |  kassanhoitaja Merja Metsä   |
|  Kauko Helovirta  | … |  taiteilija Pertti Paaso, ”Tiirikka-Pete”   |
|  Helge Herala  | … |  Kustaa Akseli Korpinen, ”Kahle-Kustaa”   |
|  Uljas Kandolin  | … |  eversti Taipale   |
|  Leo Jokela  | … |  poliisimestari Mäkinen   |
|  Leni Katajakoski  | … |  Kaisa, kerrossiivooja   |
|  Christina Nilsson  | … |  Tiina Taipale, everstin tytär   |
|  Jarno Hiilloskorpi  | … |  I konstaapeli   |
|  Ismo Kallio  | … |  II konstaapeli   |
|  Elsa Turakainen  | … |  rouva Liljeström, Heikki Liljan äiti   |
|  Kullervo Kalske  | … |  kapteeni Halme, komppanianpäällikkö   |
|  Pia Hattara  | … |  ikäneito   |
|  Rose-Marie Precht  | … |  Annikki, morsian   |
|  Leo Riuttu  | … |  Affu, ylkä   |
|  Martti Palo  | … |  everstin autonkuljettaja   |
|  Matti Lehtelä  | … |  konstaapeli Puttonen   |
|  Kaarlo Wilska  | … |  taksikuski   |
|  Keijo Komppa  | … |  Kalle, aviomies   |
|  Eija Grönberg  | … |  kylpyyn menevä nainen   |
|  Paavo Hukkinen  | … |  linja-autoon nouseva mies / portieeri   |
|  Tita Terasto  | … |  Kallen nuori vaimo   |
|  Pentti Saares  | … |  puliukko (poisleikattu rooli)   |
|  Aarre Karén  | … |  luutnantti   |
|  Eero Keskitalo  | … |  luutnantti   |
|  Esko Kahilainen  | … |  2. portieeri   |
|  Aimo Paapio  | … |  hovimestari   |
|  Martti Saarikivi  | … |  kersantti   |
|  Aarne Tarkas  | … |  autoileva mies   |
|  Heidi Aaltonen  | … |  nainen autoilevan miehen seurassa   |
|  Leila Wallenius  | … |  hotellin keskustyttö   |
Arviot

Vuonna 1963 alkaneen näyttelijälakon jälkeen syntyneen elokuvan arvioi aikalaisarviossaan Taisto Pohjola (Päivän Sanomat) tuoneen tutun tuulahduksen 1950-luvun elokuvista, mutta ”kukaan ei kuitenkaan kaivannut niitä lakon aikana, sillä silloin tapahtui ratkaiseva käänne suomalaisessa filmitaiteessa, nuoren polven läpimurto”. Myös Leo Stålhammarin arvio (Suomenmaa) oli tyly: ”1950-luvun kotimaisen elokuvan helppohintaista perua”. Esko Salminen pääroolissa ja elokuvan kannattelijana sai kuitenkin kiitosta Heikki Eteläpäältä (Uusi Suomi).
Televisioesityksen yhteydessä elokuvaa on sanottu kankeaksi väärinkäsityskomediaksi, joka tosin poliisien tyhmyyttä pilkatessaan on yhä kekseliäs Tarkaksen vanhalla linjalla (Arto Pajukallio, Helsingin Sanomat). Pertti Avola (Helsingin Sanomat) luonnehtii ohjaajan taitoja: ”Monipuolisuus olikin hänen paras avunsa elokuvantekijänä, sillä paria poikkeusta lukuun ottamatta hänen ohjaustyönsä olivat aika surkeita.”
Jon Lindström

Jon Bos-Son Lindström (s. 29. syyskuuta 1948 Hanko) on suomenruotsalainen Ruotsissa asuva elokuva- ja tv-ohjaaja sekä käsikirjoittaja. Hänen ensimmäinen pitkä elokuvansa oli Jörn Donnerin tuottama Yön sylissä (Hemåt i natten, 1977), ja muita ohjauksia ovat Viimeinen kesä (Sista leken, 1984), Syvän joen salaisuus (Järngänget, 2000), Lastenystävä (Barnavännen, 2003) ja Pieniä ihmeitä (Små mirakel och stora, 2006). Hän on ohjannut myös ruotsalaisia tv-sarjoja.
Lindström varttui Hangossa ja muutti 19-vuotiaana Ruotsiin vuonna 1967. Hän opiskeli Christer Strömholmin valokuvaus- ja dokumenttielokuvakoulussa.
Jon Lindström on naimisissa kirjailija Rita Holstin kanssa. He työstävät usein yhdessä Lindströmin ohjausten käsikirjoituksia. Heidän tyttärensä on näyttelijä, tuottaja ja ohjaaja Yaba Holst.
Aiheesta muualla

Jon Lindström Internet Movie Databasessa. (englanniksi)
Johnny Gustafsson

Johnny Otto Kristian Gustafsson (27. toukokuuta 1948 Taalintehdas – 9. lokakuuta 2021 Turku) oli suomalainen rumpali ja muusikko. Hän soitti 1970-luvulla progeyhtye Kaamoksessa ja tuli 1980-luvulla suuren yleisön tietoisuuteen Bogart Co. -yhtyeen rumpalina. Gustafsson soitti myös Boulevard-yhtyeessä.
Gustafsson ehti työskentelemään elämänsä aikana myös soitinmyyjänä, täysihoitolayrittäjänä ja merimiehenä.
Jon Lee

Jon Henry Lee (28. maaliskuuta 1968 – 7. tammikuuta 2002) oli Feederin alkuperäinen rumpali.
Lee syntyi Newportissa Walesissä. Hän aloitti urheilun harrastamisen nuorella iällä, mutta joutui keskeyttämään sen jalkavamman takia. Hän oli yksi Feederin perustajajäsenistä vuonna 1992.
Lee meni vuonna 2000 naimisiin malli Tatiana Englehartin kanssa. Hän teki itsemurhan hirttäytymällä kotonaan Miamissa vuonna 2002. Hänet korvasi Feederin rumpalina Mark Richardson.
Aiheesta muualla

BBC:n uutinen kuolemasta (englanniksi)
Jean-Pierre Kutwa

Jean-Pierre Kutwa (s. 22. joulukuuta 1945) on norsunluurannikkolainen roomalaiskatolinen arkkipiispa ja kardinaali. Bernard Yago vihki hänet diakoniksi 20. joulukuuta 1970 ja papiksi 11. heinäkuuta 1971. Hän sai 15. toukokuuta 2001 nimityksen Gagnoan arkkihiippakunnan arkkipiispaksi, ja piispaksi vihkiminen seurasi 16. syyskuuta. Pääkonsekraattorina toimi Bernard Agré, jota avustivat Laurent Akran Mandjo ja Barthélémy Djabla.
Kutwa nimitettiin 2. toukokuuta 2006 Abidjanin arkkihiippakunnan arkkipiispaksi, jonka virkaan hänet asetettiin 18. kesäkuuta. Vuonna 2014 hänet ylennettiin kardinaaliksi.
Jon Lilletun

| Jon Lilletun> Norjan opetus-, kirkko- ja tutkimusministeri |
| --- | --- |
 Bondevikin I hallitus 17. lokakuuta 1997 – 17. maaliskuuta 2000  
Edeltäjä:  Reidar Sandal
Seuraaja:  Trond Giske
Suurkäräjäedustaja
 Länsi-Agderin vaalipiiri 1989–2006 1981–1985 (varaedustajana)  
Kristillisen kansanpuolueen 2. varapuheenjohtaja
 1987–1999  
Henkilötiedot
Syntynyt: 23. lokakuuta 1945 Vossestrand, Norja
Kuollut: 21. elokuuta 2006 (60 vuotta)
Tiedot
Puolue:  kristillinen kansanpuolue
Jon Lilletun (23. lokakuuta 1945 Vossestrand – 21. elokuuta 2006) oli norjalainen kristillisen kansanpuolueen poliitikko. Hän istui suurkäräjillä vuodesta 1989 kuolemaansa saakka vuonna 2006 ja toimi Norjan opetus-, kirkko- ja tutkimusministerinä vuosina 1997–2000. Hän vaikutti 1990-luvulla puolueen 2. varapuheenjohtajana merkittävästi siihen, että kristillinen kansanpuolue muuttui liberaalimmaksi ja avoimemmaksi muillekin kuin uskovaisille äänestäjille. Vuonna 2004 Valgerd Svarstad Hauglandin luovuttua puolueen puheenjohtajuudesta Lilletunia pidettiin vahvimpana ehdokkaana tämän seuraajaksi, mutta hän kieltäytyi. Lilletun kuoli syöpään vuonna 2006.
Aiheesta muualla

Jon Lilletun Norjan suurkäräjien verkkosivuilla (norjaksi)
Johnny Hazard

Johnny Hazard on Frank Robbinsin luoma sarjakuva, joka on ilmestynyt Suomessa nimellä Jonni Hurjapää. Johnny Hazardia julkaistiin vuosina 1944–1977 King Features Syndicaten kustantamana. Robbinsin piirrostyyli on vahva, realistinen ja persoonallinen. Kuvat ovat selkeitä, tyyliteltyjä ja taitavasti sommiteltuja. Suomessa sarjaa julkaistiin Suomen Sosialidemokraatissa, kunnes sankarin vastustajaksi tuli Che Guevaraa muistuttava sissipäällikkö, minkä jälkeen julkaiseminen lopetettiin.
Sarjakuvan sankari Johnny Hazard on CIA:n agentti, lentäjä ja luonteeltaan reilu ja rehellinen. Johnny Hazard on myös treenattu ja kovanyrkkinen. Hänen tehtävänsä on paljastaa eri puolilla maailmaa punainen vaara eli kommunistien solutus ja vieraan vallan agentit.